News Room 365 WATCH LIVE TV
సల్మాన్ ఖాన్ పిటిషన్ విచారణ వాయిదా
సల్మాన్ ఖాన్ దాఖలు చేసుకున్న పిటిషన్ విచారణని ముంబై హై కోర్టు వాయిదా వేసింది.
TNN | Updated:
Jul 27, 2015, 06:30PM IST
తనకి ముంబై సెషన్స్ కోర్టు విధించిన ఐదేళ్ల కారాగార శిక్షని సవాల్ చేస్తూ సల్మాన్ ఖాన్ దాఖలు చేసిన పిటిషన్ విచారణని ముంబై హై కోర్టు జులై 30వ తేదీకి వాయిదా వేసింది. ఈ కేసుకి సంబంధించి కింది కోర్టుల్లో సల్మాన్ ఖాన్ ఇప్పటివరకు దాఖలు చేసిన పిటిషన్లు, సాక్ష్యాధారాలకు సంబంధించిన డాక్యుమెంట్లన్ని మరాఠీలో వుండటంతో ఆయా దస్ర్తాలని ఇంగ్లీష్ లో కి తర్జుమా చేసి పెట్టారు. దీంతో ఇక జులై 30వ తేదీ నుంచి సల్మాన్ పిటిషన్ పై విచారణ ప్రారంభం కానున్నట్లు హైకోర్టువర్గాలు తెలిపాయి.
ముంబైలో 2002, సెప్టెంబర్ లో నమోదైన హిట్ అండ్ రన్ కేసులో ప్రధాన నిందితుడిగా వున్న సల్మాన్ కి ముంబై సెషన్స్ కోర్టు శిక్ష విధించినప్పటికీ .. అదే రోజు ముంబై హై కోర్టు అతడికి బెయిల్ మంజూరు చేసిన విషయం తెలిసిందే.